Foto: pixabay.com Korrupsiya bilan kurashga yo‘naltirilgan tergovlarga ixtisoslashgan Global Witness nodavlat tashkilotining xabar berishicha, rossiyalik tadbirkorlarning Britaniya ofshorlaridagi hisoblarida Buyuk Britaniyaning o‘ziga qaraganda yetti barobar ko‘p mablag‘lar saqlanadi. The Sunday Times’ning ta’kidlashicha, Britaniya tarkibiga kiruvchi hududlardagi hisoblarda rossiyalik tadbirkorlar 34 mlrd funt sterlingdan ortiq mablag‘ni saqlaydi, ulardan 30 mlrd funtdan ko‘prog‘i Britaniya Virgin orollarida joylashtirilgan. Britaniya tarkibiga kiruvchi hududlar rossiyaliklar orasida mablag‘larni saqlash ommaviyligi bo‘yicha ikkinchi o‘rinda turadi. Britaniya parlamenti Britaniya Virgin va Kayman orollaridagi ofshorlar benefitsiarlarini ochiqlashga qaratilgan qonun loyihasini ko‘rib chiqishni rejalashtirmoqda.